CELEX: 
Language: ro
Date: 2020-10-28 00:00:00
Title: REGULAMENTUL DELEGAT (UE) …/… AL COMISIEI de modificare a anexei IV la Regulamentul (UE) 2018/841 al Parlamentului European și al Consiliului în ceea ce privește nivelurile de referință pentru păduri care trebuie aplicate de statele membre pentru perioada 2021-2025

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) 2018/841 al Parlamentului European și al Consiliului cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE
                  1
               , adoptat la 30 mai 2018, este o parte vitală din eforturile Uniunii de a reduce emisiile totale de gaze cu efect de seră (GES) cu cel puțin 40 % până în 2030. 
            
            
               Regulamentul (UE) 2018/841 include, pentru prima dată, emisiile și absorbțiile din silvicultură și din alte sectoare de exploatare a terenurilor în politica Uniunii în domeniul climei pentru perioada 2021-2030. Aceasta înseamnă că statele membre trebuie să se asigure că emisiile contabilizate de GES provenite din exploatarea terenurilor, schimbarea destinației terenurilor și silvicultură sunt compensate cel puțin printr-o absorbție contabilizată echivalentă de CO₂ din atmosferă. 
            
            
               Regulamentul (UE) 2018/841 stabilește norme de contabilizare a emisiilor și a absorbțiilor care se produc în categoriile de contabilizare a terenurilor menționate la articolul 2 din Regulamentul (UE) 2018/841 pe teritoriile statelor membre. În particular, articolul 8 din Regulamentul (UE) 2018/841 stabilește normele de contabilizare a emisiilor și a absorbțiilor pentru categoria de contabilizare a terenurilor numită „terenuri forestiere gestionate”. În primul rând, acesta stabilește normele de determinare a nivelurilor de referință pentru păduri și, în al doilea rând, definește în anexa IV la Regulamentul (UE) 2018/841 procesul de includere a acestor niveluri pentru perioadele 2021-2025 și 2026-2030.
            
            
               Pentru prima perioadă contabilă (2021-2025), articolul 8 alineatul (3) din Regulamentul (UE) 2018/841 impune obligația ca statele membre să își stabilească nivelul de referință pentru păduri și să îl transmită Comisiei ca parte a unui plan național de contabilizare a pădurilor până la 31 decembrie 2018. 
            
            
               Articolul 8 alineatul (6) din Regulamentul (UE) 2018/841 prevede efectuarea de către Comisie a unei evaluări tehnice a planurilor naționale de contabilizare a pădurilor, cu scopul de a evalua dacă nivelurile de referință propuse pentru păduri respectă principiile și cerințele prevăzute la articolul 8 alineatele (4) și (5) și la articolul 5 alineatul (1) din Regulamentul (UE) 2018/841. De asemenea, acesta impune Comisiei obligația de a consulta experți numiți de statele membre, societatea civilă și părțile interesate. În plus, în conformitate cu considerentul 18 din Regulamentul (UE) 2018/841, evaluarea tehnică ar trebui să se bazeze pe bunele practici și pe experiența care rezultă din evaluările realizate de experți în cadrul Convenției-cadru a Națiunilor Unite asupra schimbărilor climatice (CCONUSC). Comitetul forestier permanent a fost informat cu privire la rezultatele evaluării tehnice în cadrul celei de­a 154-a reuniuni a CCONUSC din 20 septembrie 2019.
            
            
               În cursul negocierilor cu privire la Regulamentul (UE) 2018/841, Comisia s-a angajat, în declarația privind implicarea experților adresată Parlamentului European, să se asigure că articolul 8 alineatul (6) din Regulamentul (UE) 2018/841 este pus în aplicare în mod corespunzător prin înființarea unui grup de experți al Comisiei însărcinat cu evaluarea tehnică. Mai precis, Comisia a declarat că grupul de experți ar trebui să includă persoane numite în nume propriu, care acționează independent și în interesul public. 
            
            
               În plus, articolul 8 prevede un calendar clar și descrie alte măsuri pe care statele membre și Comisia trebuie să le ia înainte de stabilirea nivelurilor de referință pentru păduri prin intermediul unui (unor) act(e) delegat(e), printre acestea numărându-se emiterea și publicarea unor recomandări tehnice și revizuirea nivelurilor de referință propuse. 
            
            
               Articolul 8 alineatele (8) și (9) împuternicesc Comisia să adopte acte delegate de modificare a anexei IV la Regulamentul (UE) 2018/841, în vederea stabilirii nivelurilor de referință pentru păduri care trebuie aplicate de către statele membre pentru perioada 2021-2025. Articolul 8 alineatul (10) impune Comisiei obligația de a adopta actul (actele) delegat(e) pentru perioada 2021-2025 până la 31 octombrie 2020.
            
            
               2.CONSULTĂRI ÎNAINTEA ADOPTĂRII ACTULUI
            
            
               La 30 octombrie 2018, Comisia a înființat Grupul de experți privind exploatarea terenurilor, schimbarea destinației terenurilor și silvicultură (Grupul de experți privind LULUCF)
                  2
               , care are sarcina de a acorda asistență Comisiei la evaluarea tehnică a planurilor naționale de contabilizare a pădurilor menționate la articolul 8 alineatul (6). Grupul de experți privind LULUCF este compus din 10 membri care acționează în nume propriu, 5 membri din partea instituțiilor de cercetare și a organizațiilor neguvernamentale, 27
                  3
                de membri din partea autorităților competente ale statelor membre, fiecare putând avea maximum 2 reprezentanți, 3 membri din partea altor entități publice și țări terțe și 7 observatori. Componența și procesele-verbale ale Grupului de experți privind LULUCF pot fi găsite în Registrul grupurilor de experți ai Comisiei
                  4
               .
            
            
               În legătură cu prezentul proiect de act delegat, au avut loc patru reuniuni ale Grupului de experți privind LULUCF și o consultare scrisă. La 6 februarie 2019, Grupul de experți privind LULUCF s-a reunit pentru prima dată și a convenit asupra metodelor sale de lucru. Reuniunea Grupului de experți privind LULUCF din perioada 1-12 aprilie 2019 a avut drept scop analizarea tuturor planurilor naționale de contabilizare a pădurilor prezentate de statele membre, precum și evaluarea nivelurilor de referință propuse pentru păduri. Avizele grupului de experți și procesele-verbale ale reuniunii sunt publice
                  5
               . Grupul de experți s-a reunit din nou la 2 și 3 octombrie 2019 pentru a discuta problemele tehnice frecvente și pentru a propune soluții. La 26 și 27 mai 2020, Grupul de experți privind LULUCF a discutat evaluarea de către Comisie a planurilor naționale revizuite de contabilizare a pădurilor, inclusiv nivelurile de referință revizuite pentru păduri și nivelurile de referință pentru păduri care urmează să fie prevăzute în actul delegat. Grupul de experți privind LULUCF și-a exprimat susținerea pentru punctele de vedere și măsurile luate de Comisie.
            
            
               În fine, în perioada 22 iunie 2020-6 iulie 2020, Grupul de experți privind LULUCF a fost consultat în scris cu privire la proiectul de regulament delegat.
            
            
               În conformitate cu cerințele privind o mai bună legiferare, Comisia a publicat, pentru a obține feedback, proiectul de regulament delegat în perioada 17 august 2020-14 septembrie 2020. Au fost primite treizeci și cinci de observații de la mai mult părți interesate, inclusiv din partea autorităților publice ale statelor membre, a organizațiilor de mediu și organizațiilor neguvernamentale, a instituțiilor academice și de cercetare, a întreprinderilor și a asociațiilor de întreprinderi și a cetățenilor europeni și din afara UE. Părțile interesate au luat act de procesul clar stabilit în vederea adoptării regulamentului delegat. Mai multe răspunsuri au abordat aspecte generale ale Regulamentului privind LULUCF și au oferit opinii cu privire la modul în care ar putea fi îmbunătățit cadrul de politică în vederea realizării neutralității climatice în 2050 și având în vedere impactul schimbărilor climatice asupra rezilienței pădurilor. 
            
            
               3.ELEMENTELE JURIDICE ALE ACTULUI DELEGAT
            
            
               Prezentul proiect de regulament delegat modifică anexa IV la Regulamentul (UE) 2018/841 prin adăugarea unei noi secțiuni C. Secțiunea C conține un tabel care stabilește nivelurile de referință pentru păduri care trebuie aplicate de statele membre pentru perioada 2021-2025.
            
            
               REGULAMENTUL DELEGAT (UE) …/… AL COMISIEI
            
            
               din 28.10.2020
            
         
         
            
               de modificare a anexei IV la Regulamentul (UE) 2018/841 al Parlamentului European și al Consiliului în ceea ce privește nivelurile de referință pentru păduri care trebuie aplicate de statele membre pentru perioada 2021-2025
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE
                  6
               , în special articolul 8 alineatul (8),
            
            
               întrucât:
            
            
               (1)Statele membre au prezentat Comisiei planurile naționale de contabilizare a pădurilor, inclusiv nivelurile de referință propuse pentru păduri pentru perioada 2021-2025.
            
            
               (2)În conformitate cu articolul 8 alineatul (6) din Regulamentul (UE) 2018/841, Comisia a efectuat o evaluare tehnică a planurilor naționale de contabilizare a pădurilor transmise de statele membre, în vederea analizării măsurii în care nivelurile de referință propuse pentru păduri au fost stabilite în conformitate cu principiile și cerințele prevăzute la articolul 8 alineatele (4) și (5) și la articolul 5 alineatul (1) din Regulamentul (UE) 2018/841.
            
            
               (3)În conformitate cu articolul 8 alineatul (6) din Regulamentul (UE) 2018/841 și cu angajamentul asumat în cadrul negocierilor privind regulamentul respectiv, astfel cum se prevede în Declarația privind implicarea experților adresată Parlamentului European, Comisia a înființat, la 30 octombrie 2018, un grup de experți al Comisiei
                  7
                (denumit în continuare „grupul de experți”), însărcinat să acorde asistență Comisiei în efectuarea evaluării tehnice. Grupul de experți include, printre alții, experți numiți de statele membre și persoane numite în nume propriu, acționând independent și în interesul public, reprezentanți ai organizațiilor de cercetare și neguvernamentale și părți interesate. 
            
            
               (4)Pe baza punctelor de vedere ale grupului de experți și a evaluării tehnice, Comisia a emis recomandări tehnice adresate statelor membre, în vederea facilitării revizuirii tehnice a nivelurilor de referință propuse pentru păduri. Comisia a publicat recomandările tehnice la 18 iunie 2019
                  8
               .
            
            
               (5)În conformitate cu articolul 8 alineatul (7) din Regulamentul (UE) 2018/841, pe baza evaluării tehnice și a recomandărilor tehnice, statele membre și-au revizuit planurile naționale de contabilizare a pădurilor și, în unele cazuri, au propus niveluri de referință pentru păduri și au comunicat Comisiei informațiile respective. Comisia a publicat, la 25 februarie 2020, nivelurile de referință propuse pentru păduri și, după caz, nivelurile revizuite. 
            
            
               (6)Grupul de experți a convenit asupra faptului că nivelurile de referință pentru păduri pe care Comisia propune să le includă în anexa IV la Regulamentul (UE) 2018/841 au fost stabilite în conformitate cu principiile și cerințele prevăzute la articolul 8 alineatele (4) și (5) și la articolul 5 alineatul (1) din Regulamentul (UE) 2018/841. 
            
            
               (7)Prin urmare, Comisia ar trebui să stabilească nivelurile de referință pentru păduri care trebuie aplicate de statele membre pentru perioada 2021-2025.
            
            
               (8)Prezentul regulament este conform cu avizul Grupului de experți al Comisiei privind exploatarea terenurilor, schimbarea destinației terenurilor și silvicultură,
            
            
               ADOPTĂ PREZENTUL REGULAMENT:
            
            
               Articolul 1
            
            
               Anexa IV la Regulamentul (UE) 2018/841 se modifică în conformitate cu anexa la prezentul regulament.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
         
         
            
               Adoptat la Bruxelles, 28.10.2020
            
            
               
                     Pentru Comisie,
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 156, 19.6.2018, p. 1.
               
               
                  
                     (2)
                  
                        Grupul de experți al Comisiei privind exploatarea terenurilor, schimbarea destinației terenurilor și silvicultură (LULUCF) (E03638).
               
               
                  
                     (3)
                  
                        Grupul de experți includea reprezentanți ai Regatului Unit până la data retragerii acestuia din UE.
               
               
                  
                     (4)
                  
                        https://ec.europa.eu/transparency/regexpert/index.cfm?do=groupDetail.groupDetail&groupID=3638&news=1&Lang=RO
               
               
                  
                     (5)
                  
                        https://ec.europa.eu/transparency/regexpert/index.cfm?do=groupDetail.groupMeeting&meetingId=12931&Lang=RO
               
               
                  
                     (6)
                  
                        JO L 156, 19.6.2018, p. 1. 
               
               
                  
                     (7)
                  
                        Grupul de experți al Comisiei privind exploatarea terenurilor, schimbarea destinației terenurilor și silvicultură (LULUCF) (E03638).
               
               
                  
                     (8)
                  
                        Documentul de lucru al serviciilor Comisiei SWD(2019) 213 final din 18 iunie 2019 privind evaluarea planurilor naționale de contabilizare a pădurilor.
               
            
      
    ---documentbreak--- 
      
         
         
            
               ANEXĂ 
            
            
               În anexa IV la Regulamentul (UE) 2018/841, se adaugă următoarea secțiune C:
            
            
               „C. Nivelurile de referință pentru păduri care trebuie aplicate de statele membre pentru perioada 2021-2025 
            
            
                     
                        Statul membru
                     
                  
                  
                     
                        Nivelul de referință pentru păduri pentru perioada 2021-2025, exprimat în tone de CO2 echivalent pe an 
                     
                  
               
                     
                        Belgia
                     
                  
                  
                     
                        -1 369 009
                     
                  
               
                     
                        Bulgaria
                     
                  
                  
                     
                        -5 105 986
                     
                  
               
                     
                        Republica Cehă
                     
                  
                  
                     
                        -6 137 189
                     
                  
               
                     
                        Danemarca
                     
                  
                  
                     
                        +354 000
                     
                  
               
                     
                        Germania
                     
                  
                  
                     
                        -34 366 906
                     
                  
               
                     
                        Estonia
                     
                  
                  
                     
                        -1 750 000
                     
                  
               
                     
                        Irlanda
                     
                  
                  
                     
                        +112 670
                     
                  
               
                     
                        Grecia
                     
                  
                  
                     
                        -2 337 640
                     
                  
               
                     
                        Spania
                     
                  
                  
                     
                        -32 833 000
                     
                  
               
                     
                        Franța
                     
                  
                  
                     
                        -55 399 290
                     
                  
               
                     
                        Croația
                     
                  
                  
                     
                        -4 368 000
                     
                  
               
                     
                        Italia
                     
                  
                  
                     
                        -19 656 100
                     
                  
               
                     
                        Cipru
                     
                  
                  
                     
                        -155 779
                     
                  
               
                     
                        Letonia
                     
                  
                  
                     
                        -1 709 000
                     
                  
               
                     
                        Lituania
                     
                  
                  
                     
                        -5 164 640
                     
                  
               
                     
                        Luxemburg
                     
                  
                  
                     
                        -426 000
                     
                  
               
                     
                        Ungaria
                     
                  
                  
                     
                        -48 000
                     
                  
               
                     
                        Malta
                     
                  
                  
                     
                        -38
                     
                  
               
                     
                        Țările de Jos
                     
                  
                  
                     
                        -1 531 397
                     
                  
               
                     
                        Austria
                     
                  
                  
                     
                        -4 533 000
                     
                  
               
                     
                        Polonia
                     
                  
                  
                     
                        -28 400 000
                     
                  
               
                     
                        Portugalia
                     
                  
                  
                     
                        -11 165 000
                     
                  
               
                     
                        România
                     
                  
                  
                     
                        -24 068 200
                     
                  
               
                     
                        Slovenia
                     
                  
                  
                     
                        -3 270 200
                     
                  
               
                     
                        Slovacia
                     
                  
                  
                     
                        -4 827 630
                     
                  
               
                     
                        Finlanda
                     
                  
                  
                     
                        -29 386 695
                     
                  
               
                     
                        Suedia
                     
                  
                  
                     
                        -38 721 000
                     
                  
               
                     
                        Regatul Unit
                     
                  
                  
                     
                        -20 701 550
                     
                  
               
               ”